《建业清明书事》
明代·童轩

节物催人到客边，江南风景迥堪怜。鱼儿池馆新生水，燕子人家又禁烟。

几片落花寒食后，数株高柳夕阳前。春衫小试香罗雪，骏马骄嘶白玉鞭。

绿水青山浑似画，暖云芳草最宜眠。松醪有客邀村舍，麦饭谁家洒墓田。

自愧道傍扬子宅，十年闭户虱生毡。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。